Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 18129

11. szakaszában kerül ismertetésre. 5.3.4.23 A középvonal fénysort alkotó fények közötti távolság 30 méter legyen és a fények legutolsó tagja a futópálya küszöbtől 30 méter távolságra helyezkedjen el. 5.3.4.24 Az oldal fénysort alkotó fényeket a középvonal két oldalán, hosszirányban egymástól a középvonal fényeknek megfelelő távolságra úgy helyezzék el, hogy az első fény a küszöbtől 30 méterre legyen. Ahol a bevezető fények állandó működési szintjét a 10.4.7 pont megelőző karbantartási célkitűzése alapján igazolni lehet, az oldal fénysort alkotó fényeket a középvonal jobb és bal oldalán egymástól 60 méter távolságban helyezhetik el úgy, hogy az első fény a küszöbtől 60 méterre legyen. A fénysor oldaltávolsága, azaz a legbelső fények közötti távolság lehetőleg 18 méter, azonban 18 méternél kevesebb és 22.5 méternél több ne legyen. Az elrendezés (távolság) minden esetben azonos legyen a földetérési terület fényeinek elhelyezésével. 5.3.4.25 A futópálya küszöbtől 150 méter távolságra elhelyezett keresztfénysor töltse ki a középvonal és az oldal fénysorok közötti térközt. 5.3.4.26 A futópálya küszöbtől 300 méter távolságra elhelyezett keresztfénysor a középvonal fénysor mindkét oldalán 15 méter távolságra nyúljon. 5.3.4.27 Ha a futópálya küszöbtől 300 méter távolságon túl a középvonal fénysor az 5.3.4.31 b) vagy 5.3.4.32 b) alpontokban ismertetett fényekből áll, a küszöbtől 450, 600 és 750 méter távolságokra telepítsenek további keresztfénysorokat. 5.3.4.28 Ahol a rendszerben elhelyezték a fenti 5.3.4.27 pontban ismertetett további keresztfénysorokat, azok külső széle két egyenes vonalat alkosson, amely vagy párhuzamos a futópálya középvonalával, vagy pedig összetartó és azt a küszöbtől 300 méter távolságban metszi. 5.3.4.29 A rendszer lehetőség szerint a futópálya küszöbön áthaladó vízszintes síkban helyezkedjen el feltéve, hogy:

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes